Imtella' Awwissu 31, 2021 Il-militar Amerikan temm l-irtirar tat-truppi mill-Afganistan biex wara 20 sena ta' gwerra issa ħalla lit-Taliban fil-kontroll tal-pajjiż. L-Istati Uniti u l-alleati rnexxielhom jevakwaw mal-123,000 persuna ċivili. Kien irrapportat sparar fil-kapitali Kabul hekk kif il-forzi favur it-Taliban iċċelebraw. Il-missjoni fl-Afganistan swiet lill-Amerikani aktar minn 2,400 ħajja ta' suldati mill-2001. Il-militar Amerikan qal li qed jinvestiga rapporti li attakk bid-drone li fil-mira tiegħu kien hemm li jwaqqaf attakk fuq l-ajruport, qatel xi nies ċivili. Qraba ta' familja ta' 10 qalu li fl-attakk tal-Ħadd inqatlet il-familja fosthom sitt itfal.